приспадане трябва да се прилага и за изчислението на занижаването на цените (149). Целевата цена на промишлеността на Съюза се основава на производствените ѝ разходи плюс целевата печалба, без да се взема предвид дали след това продукцията се продава в Съюза на свързани или несвързани клиенти, като целевата цена по дефиниция не включва ПОАР и печалбата на свързаните вносители в Съюза и следователно трябва да бъде сравнена с цената CIF (при разтоварване) на износа.
 (564)
 Както е посочено в съображение 508, намалението на цените на пазара на Съюза е ясно установено. Освен това само около 30 % от общите експортни продажби на включените в извадката китайски износители са били реализирани чрез свързани вносители в Съюза и поради това е целесъобразно да се направи сравнение въз основа на цената при разтоварване на границата на ЕС за целия внос. И накрая, следва да се отбележи, че констатацията за подбиване на цените няма да бъде поставена под съмнение дори ако изчисленията бъдат коригирани за ПОАР и печалбата на търговците в Съюза.
 (565)
 Равнището на отстраняване на вредата за „други оказали съдействие дружества“ и за „всички други дружества“ се определя по същия начин като дъмпинговия марж за тези дружества. Бяха установени следните маржове на вредата, които са по-високи от дъмпинговите маржове, поради което равнището на мерките следва да съответства на дъмпинговите маржове:
 Дружество
 Дъмпингов марж
 Равнище на отстраняване на вредата
 Групата FTT:
 —
 FiberHome Telecommunication Technologies Co., Ltd.
 —
 Nanjing Wasin Fujikura Optical Communication Ltd.
 —
 Hubei Fiberhome Boxin Electronic Co., Ltd.
 44,0 %
 61,3 %
 Групата ZTT:
 —
 Jiangsu Zhongtian Technology Co., Ltd.
 —
 Zhongtian Power Optical Cable Co., Ltd.
 19,7 %
 42,0 %
 Други оказали съдействие дружества
 31,2 %
 52,7 %
 Всички други дружества
 44,0 %
 61,3 %
 7. ИНТЕРЕС НА СЪЮЗА
 (566)
 В съответствие с член 21 от основния регламент Комисията проучи дали независимо от наличието на вредоносен дъмпинг може да се направи категорично заключение, че приемането на мерки в конкретния случай не е в интерес на Съюза. Определянето на интереса на Съюза беше основано на преценка на съвкупността от различните засегнати интереси, включително тези на промишлеността на Съюза, вносителите, ползвателите и другите засегнати икономически оператори.
 (567)
 Бяха представени няколко коментара относно интереса на Съюза. По-специално ПК заяви, че вносът от Китай ефективно насърчава развитието на технологията в промишлеността и поощрява конкуренцията на пазара на Съюза. Според ПК, ако бъде свръхзащитена, промишлеността за кабели от оптични влакна в Съюза само би загубила позиции в сравнение с трети държави, поради което Съюзът няма интерес от продължаване на антидъмпинговото разследване в сектора, което би могло да навреди на двустранното сътрудничество между Китай и Съюза в областта на цифровите технологии.
 (568)
 Connect Com също така заяви, че антидъмпинговите мерки ще бъдат вредни за промишлеността, тъй като за вносителите от Китай вече няма да бъде възможно да представят привлекателни оферти на тръжните процедури. В резултат на това ценовото равнище при тръжните процедури би се увеличило в отрицателна посока за обществените бюджети.
 (569)
 CCCME отбеляза, че програмата на ЕС за цифровизацията и преходът към 5G ще